google/wiki40b huggingface dataset:
ALGOL 60

ALGOL 60 (akronym z ALGOrithmic Language) je imperatívny programovací jazyk, ktorého syntax bola prvýkrát formálne definovaná v  Backusovej–Nauronovej forme. 
Bol to prvý programovací jazyk, ktorý poskytoval procedúry (vrátane rekurzie), bloky a vyššie riadiace štruktúry na formulovanie algoritmov. Vytvorenie tohto jazyka bolo ovplyvnené lambda kalkulom a asemblerom.
Každý program napísaný v tomto jazyku bol blokom obsahujúcim deklarácie a príkazy. Jeho základné údajové typy boli boolean, integer, real a label (návestie) a jeho jedinou údajovou štruktúrou bolo pole. Základné príkazy sú priradenie, volanie procedúry a skok. Medzi jeho riadiace štruktúry patrili príkaz if, špeciálne definovaný príkaz case, bloky, cyklus while a cykly s počítadlom.
Príklad zdrojového kódu programu v jazyku ALGOL 60:
a:=if z<0 then 0 else 1
goto if a=1 then koniec else zaciatok
real array m[if a=1 then -10 else 10:100]
Z tohto jazyka vychádzalo mnoho ďalších, napríklad Pascal a Simula.
Theo Walcott

Životopis

Vyrastal v malej dedinke Compton blízko Newbury v Berkshire, kde v detstve hrával za miestny klub AFC Newbury. Walcott dokázal v jedinej sezóne za Newbury nastrielať viac ako 100 gólov. Hneď si to všimol Swindon Town, odkiaľ sa nakoniec sťahoval do Southamptonu. V sezóne 2004-05 hral za dorastenecký tým Southamptonu. Theo sa stal najmladším hráčom histórie, ktorý nastúpil za rezervný tým Southamptonu - mal 15 rokov a 175 dní, keď nastúpil v zápase proti Watfordu v septembri 2004. Firma Nike s ním dokonca podpísala sponzorskú zmluvu vo veku 14 rokov. Theo však išiel ďalej a stal sa najmladším hráčom, ktorý kedy nastúpil za prvý tým Southamptonu. Stalo sa tak vo Football League Championship v zápase proti Wolverhamptonu, keď mal 16 rokov a 143 dní. Svoj prvý celý zápas odohral v lige proti Leedsu United 18. októbra 2005 a v tom istom zápase dal svoj prvý gól za seniorov.
Jeho výkony ihneď budili obrovskú pozornosť britských médií, ktoré ho videli ako najsľubnejší mladý talent tejto doby. Bolo veľa špekulácií o tom, že sa Walcott presunie do Premier League a jeho meno bolo najčastejšie spojované s Tottenhamom, Arsenalom, Chelsea, Manchesterom United a Liverpoolom. Objavili sa aj správy, že sa presunie do klubov mimo Anglicka - do Barcelony, Realu Madrid, Juventusu a AC Milána. 
Po nekonečnom špekulovaní britských bulvárnych novín a zdĺhavých ponúk Chelsea, podpísal Theo zmluvu s Arsenalom. Prestup prebehol 20. januára 2006 a Arsenal stál 5 mil. liber + dodatok o zvýšení tejto čiastky na 12 mil. liber podľa počtov odohraných zápasov. Táto zmluva urobila z Thea najdrahšieho 16-ročného futbalistu v dejinách britského futbalu. 
7. februára 2006 si Walcott odbyl svoj debut za rezervu Arsenalu v zápase proti Portsmouthu a aj keď Arsenal prehral 3-2, on stačil dať svoj prvý gól za tento klub. V druhej fáze Ligy majstrov sa proti Realu Madrid dostal do 18-člennej nominácie na zápas, avšak svoj debut v Lige majstrov si schoval až na september 06, kde nastúpil do zápasu v odvete proti Dynamu Záhreb v 3. predkole LM. 16. marca 2006 oslávil Theo svoje 17. narodeniny a v tento deň dostal asi svoj najlepší darček - podpísal svoju prvú profesionálnu zmluvu, ktorá mu zaisťovala 1 mil. liber ročne a trvala pôvodne do roku 2008. 
V Premier League si tento mladík prvýkrát zahral až v sezóne 2006-07 a to hneď v prvom kole proti Aston Ville dňa 19. septembra. Theo prišiel na ihrisko za stavu 0-1 v 73. minúte a prihral Gilbertovi na dôležitý vyrovnávajúci gól.
Dňa 8. apríla 2008 v druhom zápase štvrťfinále Ligy majstrov proti Liverpoolu nastúpil ako náhradník. Po desiatich minútach  sa presadil sólom dlhým takmer 70 metrov zakončeným finálnou gólovou prihrávkou na Emmanuela Adebayora. Napriek tomuto gólu Liverpool nakoniec vyhral 4-2 a postúpil do semifinále.
Začiatkom mája 2009 podpísal s Arsenalom novú viacročnú zmluvu. Dĺžka a finančná stránka kontraktu však nebola zverejnená.
Tretia kniha Ezdrášova

Tretia kniha Ezdrášova (lat. Tertius liber Esdrae, skratka 3 Esd) je nekanonická kniha (apokryf) Starého zákona. Kniha bola pridaná do Septuaginty a prešla aj do jej prekladov. Napísaná bola v hebrejskom alebo aramejskom jazyku.

Obsah

Obsah knihy je v podstate zhodný s koncom Druhej knihy kroník, Knihou Ezdrášovou a časťou Knihy Nehemiášovej. Kniha vyzdvihuje úlohy Joziáša (Jošiáša), Zorobábela (Zerubábela) a Ezdráša v náboženskej reforme národa.
Poradové číslo knihy sa rôznych verziách Biblie líši. V Septuaginte sa väčšinou označuje ako Ezdráš 1 a nachádza sa pred knihou označenou ako Ezdráš 2 (ktorá je vlastne spojenou Knihou Ezdrášovou a Knihou Nehemiášovou). Vo Vulgáte má poradové číslo Ezdráš 3, v slovanských verziách je označená ako Ezdráš 2. Anglická Biblia kráľa Jakuba ju označuje ako Ezdráš 1. Niekedy sa označuje ako "grécky Ezdráš".
Bonami

História

Prvá ukážková verzia e-shopu bola spustená 20. decembra roku 2012, ale až 1. januára nasledujúceho roka uzrela svetlo sveta ostrá verzia internetového e-shopu Bonami. Za jeho založením stojí Václav Štrupl a investičná skupina Miton. Bonami sa na rozdiel od klasických e-shopov zameriava na tzv. Nákup očami (emotional shopping). Zákazník nekupuje už predvybrané tovary podľa parametrov, ceny a termínu dodania, ale necháva sa inšpirovať a strhnúť emóciami. Objavuje unikátne produkty, ktoré musí mať. E-shop tým objavil medzeru na trhu. 
Už 23. mája 2014 firma vstúpila na poľský trh, kde na ňu čakalo cca 25 tisíc predregistrovaných užívateľov, 16. apríla 2015 na slovenskom trhu s cca 40 tisícmi predregistrovanými užívateľmi, 3. októbra 2016 na rumunský trh s cca 100 tisíckami predregistrovanými užívateľmi a 8. augusta 2018 na maďarský trh s viac ako 100 tisícmi predregistrovanými užívateľmi.
Zatiaľ čo v roku 2013 mala firma obrat mierne cez 1,17  miliónov eur, v roku 2014 už dosiahol výšky 3,9 miliónov eur, v roku 2015 asi 10 miliónov eur, v roku 2016 cca 14,5 miliónov eur a v roku 2017 približne 29,3 miliónov eur. Za dobu svojej existencie Bonami predstavilo viac ako 220 tisíc produktov vo viac ako 6600 kampaniach.
Xammes

Poloha

Obec má rozlohu 8,16 km². Najvyšší bod je položený 280 m n. m. a najnižší bod 208 m n. m.

Obyvateľstvo

Počet obyvateľov obce je 123 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gouex

Poloha

Obec má rozlohu 18,16 km². Najvyšší bod je položený 142 m n. m. a najnižší bod 71 m n. m.

Obyvateľstvo

Počet obyvateľov obce je 465 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Krt obyčajný

Rozšírenie na Slovensku

Zo 429 mapovacích kvadrátov DFS sa celkovo vyskytla v 389 (90,3 % rozlohy Slovenska, do roku 1964 len v 86, 20 %) v nadmorských výškach 100 (Somotor) – 2 015 m n. m. (vo Vysokých Tatrách).

Opis

Je to podzemný cicavec. Telo meria 12 – 17 cm, chvost 2 – 4 cm, ktorý pri cúvaní slúži ako hmatový ústroj. Hmotnosť sa pohybuje okolo 65 – 120 g. Samce sú menšie a vážia menej ako samice. 
Telo je valcovité, pokryté krátkou a hustou srsťou najčastejšie čiernej farby. Farba srsti môže byť aj bridlicovosivá alebo zamatová. 
Krty majú nápadný rypák, ktorý je nasadený zoširoka na trup, nosné dierky sú na spodnej strane rypáka. Hmat a čuch majú uložené v rypáčiku.
Oči sú zakrpatené a uši nemajú ušnice. Na hrabanie mu slúžia silné a krátke končatiny, na ktorých má mohutné pazúry.

Spôsob života

Krt žije na lúkach, poliach a v záhradách. Je dokonale prispôsobený životu pod zemou a zriedka vychádza na povrch.
Je to hmyzožravec. Živí sa najmä dážďovkami, larvami a inými malými živočíchmi.
Hmat, čuch a sluch sú preňho prvoradé zmysly. Pomocou hmatu sa orientuje v tmavých a rozvetvených chodbách. Sluch mu slúži na lokalizáciu potravy. 
Krty sú aj veľmi užitočné; rozrývaním pôdy ju prevzdušňujú a živia sa škodlivým hmyzom. Škodia však záhradám, lebo obhrýzajú korene rastlín.
Prednými končatinami si vyhrabávajú dlhé chodby. 
Mláďatá krta sú po narodení malé asi ako fazuľa a cicajú materské mlieko. Matka sa o ne stará niekoľko týždňov, potom sa o seba starajú samy.
Termodynamika

Termodynamika je disciplína fyziky, popisujúca zákonitosti tepla a tepelných dejov, vzťahy medzi veličinami charakterizujúcimi makroskopický stav tepelnej sústavy a zmeny týchto veličín pri fyzikálnych dejoch spojených s výmenou tepla medzi sústavou a jej okolím.
Termodynamika sa zaoberá zákonmi zachovania a premeny energie platnými pre tepelné deje. Je náuka zaoberajúca sa energetickými zmenami sprevádzajúcimi prírodné deje. Zahŕňa zákony opisujúce premenu tepelnej energie na iné druhy energie.
Termodynamika je postavená na troch hlavných termodynamických vetách (zákonoch). Prvá vyjadruje zákon zachovania energie, druhá hovorí, že teplo sa nemôže samovoľne prenášať z chladnejšieho telesa na teplejšie, tretia sa týka chovania látok v blízkosti absolútnej nuly.
Stav látky sa popisuje pomocou tzv. stavových veličín a rovníc. Stavové rovnice určujú vzťahy medzi jednotlivými stavovými veličinami.
Saint-Angel (Allier)

Poloha

Saint-Angel má rozlohu 25,27 km². Najvyšší bod je položený 406 m n. m. a najnižší bod 242 m n. m.

Obyvateľstvo

Saint-Angel má 744 obyvateľov (2009).
Graf vývoja obyvateľstva:
Zdroje: INSEE
Peter Uher

Mladosť

Narodil sa v Bojniciach matke Márii Uhrovej a otcovi Ľudovítovi Uhrovi. Bol nadaný na matematiku. Po prihlásení na gymnázium začal mať čoskoro problém s politickými orgánmi. Podľa jeho písomného vyjadrenia preto, lebo žiadal nadriadené komunistické inštancie o vysvetlenie, prečo musí platiť predplatné za noviny “Nové slovo”. Jeho matka požiadala o synove psychologické vyšetrenie, keďže chcel odísť zo školy pol roka pred maturitou. Nasledoval dvojmesačný pobyt na psychiatrickom oddelení. Nakoniec dokázal zmaturovať a urobiť prijímaciu skúšku na matematicko-fyzikálnu fakultu na UK v Bratislave v roku 1986. Do školy však nenastúpil, pretože chcel participovať na disidentskom hnutí.

Pred prevratom 1989

V auguste 1986 odišiel do Kladna, kde pracoval tri mesiace vo výpočtovom stredisku, neskôr do Prahy, kde sa zamestnal ako robotník a začal pracovať pre hnutie Charta 77. V tomto roku podpísal svoje členstvo v Charte 77. Prišiel do kontaktu s účastníčkou charty a jej hovorkyňou PhDr. Libušou Šilhánovou, od ktorej preberal zakázanú politickú literatúru a šíril ju ďalej. Pani Libuše Šilhánová napísala neskôr jeho matke, že si naňho spomína, že boli v kontakte, tento e-mail bol uverejnený v knihe „Matkin hrob na Tahiti“ . Zúčastňoval sa tiež demonštrácií do konca roku 1988. V roku 1989 sa zamestnal v BEZ ako programátor. V septembri 1989 mu prišlo od pražskej polície obvinenie z marenia výkonu verejného činiteľa na demonštráciách v predošlom roku. Toto obvinenie bolo vznesené na základe zistení policajnej prehliadky jeho izby v ubytovni v Bratislave, kde mu našli materiály Charty 77. Preto sa rozhodol radšej emigrovať do Rakúska.

Po prevrate 1989

V Rakúsku prešiel táborom pre emigrantov v Traiskirchene, kde sa ocitol v septembri 1989. Jeho emigrácia trvala do konca roku 1989. V decembri 1989 sa vrátil domov a v januári 1990 sa zamestnal v „BEZ KYBEREX“.  V tom istom roku si založil firmu „Mandat s r.o.“ na montáž výpočtovej techniky, v ktorej figuroval ako spoluvlastník aj zamestnanec.
V roku 1992 odcestoval z územia Slovenska.
V roku 1996 sa náhle objavil na ostrove Tahiti. V zložitých klimatických podmienkach hôr Tahiti pracoval na vývoji chladuvzdorných izolačných materiálov. Jeho meno je registrované na francúzskom patentovom úrade pod viacerými patentami. V roku 2009 bolo jeho telo objavené v lagúne „Taunoa“. Úrady v Papeete konštatovali smrť bez cudzieho zavinenia. Po obdržaní oficiálneho úmrtného listu od francúzskych úradov cestoval Petrov brat Ivan Uher po Tahiti, kde vyhľadal v horách jeho improvizované sídlo a vyzdvihol odtiaľ časť zachovalých dokladov. Tiež zistil miesto posledného odpočinku a renovoval jeho pamätník na cintoríne v Papeete.
Aun Schan Su Ťij

Životopis

Je dcérou zdravotnej sestry Kchin Ťij a generála Aun Schana, ktorý v roku 1947 vyjednal nezávislosť Barmy od Spojeného kráľovstva a v tom istom roku bol zavraždený svojimi konkurentmi.
V roku 1948 bola vyhlásená nezávislosť Barmy a o dva roky sa jej matka stala veľvyslankyňou v Indii. Su Ťij matku nasledovala do Naí Dillí, kde absolvovala strednú školu.
Od roku 1967 študovala v Oxforde v Anglicku filozofiu, prírodné vedy a ekonómiu. Tu stretla svojho budúceho manžela Michaela Arisa, ktorý študoval tibetskú civilizáciu. O tri roky sa zosobášili a odišli do Bhutánu, kde pracovala ako výskumná pracovníčka na Kráľovskom ministerstve zahraničných vecí. Do Anglicka sa s manželom vrátila pred narodením prvého syna Alexandra v roku 1973. Michael sa zamestnal na univerzite v Oxforde v odbore tibetských a himalájskych štúdií. Druhý syn Kim sa narodil v roku 1977.
V tomto období začala Su Ťij pracovať na životopise svojho otca.
Do Mjanmarska sa vrátila v roku 1988, aby sa starala o svoju chorú matku.
V tom istom roku odstúpil dlhoročný vodca vládnucej socialistickej strany generál Ne Win, čo viedlo k masovým demonštráciám za demokratizáciu. Demonštrácie boli násilne potlačené a moc prevzala nová vojenská junta. Su Ťij, silno ovplyvnená filozofiou nenásilia Móhandása Gándhího, vstúpila do politiky, aby pomohla demokratizačnému procesu. Vládnuca vojenská junta ju ale v roku 1989 uvrhla do domáceho väzenia. Bola jej ponúknutá sloboda, ak odíde z krajiny – Su Ťij to však odmietla.
Vojenská junta v roku 1990 vyhlásila všeobecné voľby, ktoré strana Národná Liga pre demokraciu (NLD), vedená Aun Schan Su Ťij, presvedčivo vyhrala. Výsledky však junta vyhlásila za neplatné a odmietla jej odovzdať moc. To viedlo k medzinárodnému odsúdeniu barmského vojenského režimu a (čiastočne aj) k udeleniu Nobelovej ceny za mier Aun Schan Su Ťij v nasledujúcom roku. Finančnú cenu v hodnote 1,3 milióna dolárov Su Ťij použila na založenie zdravotnej a vzdelávacej nadácie pre ľud Barmy. V roku 1990 jej Európsky parlament udelil Sacharovovu cenu.
Z domáceho väzenia bola prepustená v júli 1995. Bolo jej tiež dané jasne najavo, že ak opustí krajinu, aby navštívila svoju rodinu v Anglicku, nebude jej povolený návrat. Su Ťij zostala v Mjanmarsku a už sa nikdy nestretla so svojím manželom, ktorý zomrel v roku 1999.
Opakovane mala znemožnené stretnúť sa s prívržencami svojej strany a v septembri 2000 bola znova v domácom väzení. Po sérii rokovaní vedených Organizáciou Spojených národov (OSN) bola prepustená 6. mája 2002. O rok neskôr, v máji 2003, ju po zrážkach opozície s bezpečnostnými jednotkami vládnucej junty opäť zatkli a následne jej znovu nariadili domáce väzenie. Prepustili ju až po viac než siedmich rokoch, 13. novembra 2010.
Slovinské národné hokejové mužstvo

Slávni hráči

Medzi najznámejších slovinských reprezentantov patrí Anže Kopitar (*24. august 1987, Jesenice, Slovinsko), ktorý v súčasnosti hrá na poste stredného útočníka v americkom klube Los Angeles Kings v NHL.
Corneilla-de-Conflent

Poloha

Obec má rozlohu 11,02 km². Najvyšší bod je položený 823 m n. m. a najnižší bod 397 m n. m.

Obyvateľstvo

Počet obyvateľov obce je 465 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Výpočtové stredisko Slovenskej akadémie vied

Dejiny

Podľa zakladacej listiny vydanej 5. mája 2009  bolo stredisko založené 1. apríla 1976 pod názvom Centrálne výpočtové stredisko. Už v roku 1959 bol na Ústave technickej kybernetiky SAV (ÚTK SAV) vybudovaný prvý analógový počítač a o 5 rokov neskôr aj digitálny počítač. V roku 1973 vzniko Styčné pracovisko pre využívanie externých počítačov s 52 programátormi a projekt výstavby Centrálneho výpočtového strediska. V roku 1979 pracovali počítače SM a od roku 1982 aj dva sálové počítače EC 1045. Po roku 1990 sa prestali používať, začalo používanie osobných počítačov a od roku 1991 pracuje VS SAV v areáli SAV na Patrónke s internetom. V roku 1994 bol zakúpený prvý superpočítač na Slovensku, SGI Power Challenge L : 1 Od roku 1996 boli rádiovo prepojené aj iné pracoviská SAV sídliace v Bratislave. V rokoch 2001-2002 prebehol projekt SANET II, VS SAV bolo prepojené na kostrovú sieť Slovenska rýchlosťou 1Gb/, VS SAV sa zároveň stalo uzlom tejto siete. V tomto roku vzniklo aj prepojenie s Fakultou elektrotechniky a informatiky STU pomocou optického kábla. Od roku 2007 je uzol SAVBA prepojený na chrbticu SANETu 10Gb/s prepojením.
Koncom roku 2013 prebehol projekt Inovácia centrálneho mailového systému SAV, od roku 2014 je možné zvýšenie kapacity emailových schránok na 2GB. Počas roku 2014 bolo vyše 3000 účastníkmi prijatých takmer 47 mil. emailov. V máji 2014 bola začatá prevádzka siete Eduroam.
Morská panna

Morská panna je mytologická vodná bytosť so ženskou hlavou a telom a chvostom ryby.
Tak ako sirény, morské panny niekedy zvádzajú a lákajú ľudí svojim spevom skočiť do mora, kde sa buď utopia alebo sú unesení do podmorského kráľovstva. Morské panny bývajú opísané ako príšery.
Mitte (Berlín)

História

História Mitte korešponduje s históriou celého mesta až do začiatku 20. storočia, a s Dohodou o väčšom Berlíne z roku 1920 sa Mitte stalo prvým obvodom Berlína. Počas Druhej svetovej vojny bolo Mitte spomedzi ostatných častí mesta najviac zničené.
Po územnom rozdelení Sovietskym zväzom a Spojeným kráľovstvom, ktoré zmenilo hranice západoberlínskeho britského sektora v auguste 1945 sa západná časť Staaken stala s efektívnosťou od 1. februára 1951 exlávou Mitte, v tej dobe ešte obvodom Východného Berlína. Toto skončilo 1. januára 1961, keď bol západný Staaken začlenený do východonemeckého Falkensee, ktoré bolo de facto pod jeho samosprávou už od 1. júna 1952.
Medzi 1961 a 1990 bolo Mitte, ako jeden z najdôležitejších obvodov Východného Berlína, nachádzajúci sa v blízkosti všetkých troch Západoberlínskych sektorov mesta takmer úplne obkolesený Berlínskym múrom. Jedným z najdôležitejších hraničných priechodov bol Checkpoint Charlie, pri Kreuzbergu.

Lokalita

Nachádza sa v centre Berlína, prevažne v jeho starom meste a preteká tadiaľto rieka Spréva. Hraničí s lokalitami Tiergarten, Moabit, Wedding, Gesundbrunnen, Prenzlauer Berg (v mestskej časti Pankow), Friedrichshain, a Kreuzberg (obe v mestskej časti Friedrichshain-Kreuzberg).

Doprava

Časť Mitte je obsluhovaná rýchlodráhou linkami S5, S7, S75, S9, S1, S2, S25 a metrom, linkami U2, U5, U6 a U8, ako aj početnými električkovými a autobusovými linkami.
Viktor Georgijevič Kulikov

Životopis

Narodil sa v obci Verchňaja Ľubovša v Oriolskej gubernii. Pochádzal z chudobnej ruskej roľníckej rodiny, ktorá v dôsledku hladomoru odišla na Krym.
Do armády narukoval na začiatku druhej svetovej vojny. Absolvoval pechotné učilište v Groznom a v roku 1941 získal hodnosť poručík. Pôsobil vo viacerých funkciách v tankovom vojsku. Bojoval ako príslušník juhozápadného, západného, kalininského, 2. bieloruského a 1. baltického frontu.
Od novembra 1969 do septembra 1971 bol veliteľom Skupiny sovietskych vojsk v Nemecku.  Maršalom Sovietskeho zväzu sa stal v januári 1977.
Od roku 1992 vo výslužbe.
Tiokyanatan draselný

Iné použitie

Zriedený vodný roztok tiokyanatanu draselného sa príležitostne používa na mierne realistické krvavé účinky vo filme a v divadle. Môže byť natretý na povrch alebo udržiavaný ako bezfarebný roztok. Pri kontakte s roztokom chloridu železitého (alebo inými roztokmi obsahujúcimi železitý katión (Fe³⁺)) je produktom reakcie roztok s krvavočervenou farbou v dôsledku tvorby iónovej zlúčeniny tiokyanátokomplex železa. Chemikália ako táto sa často používa na vytvorenie efektu "stigmy". Vzhľadom na to, že oba roztoky sú bezfarebné, môžu byť umiestnené na každej strane zvlášť. Keď ruky sa dostanú spolu do kontaktu, chemikálie pohotovo reagujú a efekt vyzerá pozoruhodne ako stigmy.
Podobne sa táto reakcia používa v laboratóriách ako test na prítomnosť železitého katiónu Fe³⁺ v roztokoch.
Sars-et-Rosières

Poloha

Obec má rozlohu 2,6 km². Najvyšší bod je položený 21 m n. m. a najnižší bod 16 m n. m.

Obyvateľstvo

Počet obyvateľov obce je 519 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mnohouholník

Mnohouholník alebo polygón alebo n-uholník je časť roviny vymedzená úsečkami, ktoré spájajú určitý počet bodov (najmenej tri), z ktorých žiadne tri susedné neležia na jednej priamke. Inak povedané: mnohouholník je obmedzená časť roviny ohraničená uzatvorenou lomenou čiarou.

Všeobecne

Body, ktoré určujú mnohouholník, sa nazývajú vrcholy mnohouholníka. Úsečky, ktoré spájajú susedné vrcholy, sa nazývajú strany mnohouholníka. Úsečky, ktoré spájajú nesusedné vrcholy, sa nazývajú uhlopriečky. Uhly, ktoré zvierajú susedné strany, sa nazývajú vnútorné uhly mnohouholníka. Počet vrcholov, strán a vnútorných uhlov v jednom mnohouholníku je rovnaký a tento počet určuje názov mnohouholníka: trojuholník, štvoruholník, päťuholník atď.

Znázornenie

Mnohouholník sa znázorňuje pomocou jeho vrcholov a strán, označuje sa vymenovaním vrcholov v ich presnom poradí. Pri špeciálnych mnohouholníkoch (trojuholník, štvorec, obdĺžnik a pod.) sa v zápise pred vymenovaním vrcholov umiestňuje príslušný symbol (Δ a pod.). Vrcholy, strany a uhly mnohouholníka sa zapisujú rovnakým spôsobom ako body, úsečky a uhly.

Vlastnosti

Obvod mnohouholníka  sa vypočíta ako súčet všetkých jeho strán: , kde  sú jednotlivé strany mnohouholníka.
Obsah všeobecného mnohouholníka  sa vypočíta pomocou rozloženia mnohouholníka na vhodné vzájomne sa neprekrývajúce trojuholníky, obdĺžniky alebo štvorce, ktorých obsahy  sa vypočítajú podľa známych vzorcov a následne sa spočítajú: 
Súčet vnútorných uhlov mnohouholníka je rovný 
Počet uhlopriečok všeobecného -úholníka určíme zo vzťahu 
Ak existuje taká kružnica, že na nej ležia všetky vrcholy daného mnohouholníka, potom hovoríme, že je mnohouholníku opísaná. Mnohouholník, ktorému je možné opísať kružnicu sa nazýva tetivový (jeho strany sú tetivami opísanej kružnice).

Vlastnosti pravidelného mnohouholníka

Veľkosť vnútorného uhla pravidelného -uholníka má hodnotu 
Veľkosť stredového, resp. vonkajšieho uhla je rovná 
Pravidelnému mnohouholníku je možné opísať a zároveň vpísať kružnicu. Stredy oboch kružníc ležia v rovnakom bode, ktorý je totožný s ťažiskom mnohouholníka.
Ak označíme dĺžku strany pravidelného -uholníka ako  a polomer opísanej kružnice ako , potom polomer  vpísanej kružnice je možné určiť zo vzťahu 
Z obrázka vidno, že existujú dva druhy n-uholníka:

Vpísaný n-uholník

Pre vpísaný polygón platí:
v=|KW|
r=|KV|

Opísaný n-uholník

Pre opísaný polygón platí:
R=|KL|
r=|KV|
Lasson (Yonne)

Poloha

Obec má rozlohu 7,07 km². Najvyšší bod je položený 200 m n. m. a najnižší bod 130 m n. m.

Obyvateľstvo

Počet obyvateľov obce je 129 (2009).
Nasledujúci graf zobrazuje vývoj počtu obyvateľov v obci.
Zdroje: INSEE